b"\n_START_ARTICLE_\nHipgnosis\n_START_PARAGRAPH_\nHipgnosis var en britisk grafisk designer-gruppe som spesialiserte seg p\xc3\xa5 kreative platecovere for kjente band som for eksempel Pink Floyd, Genesis, Led Zeppelin, 10CC og The Alan Parsons Project. Hipgnosis besto hovedsakelig av Storm Thorgerson, Aubrey Powell og senere Peter Christopherson. Hipgnosis avsluttet virksomheten i 1983, men Thorgerson arbeidet frem til han d\xc3\xb8de i 2013 med \xc3\xa5 lage platecovere i samme stilen._NEWLINE_Hipgnosis' stil var hovedsakelig abstrakte og absurde fotografier av ordin\xc3\xa6re personer og gjenstander i en ekstraordin\xc3\xa6r setting. Eksempler er blant annet Pink Floyds Meddle der et n\xc3\xa6rbilde skal forestille lydb\xc3\xb8lger som g\xc3\xa5r inn i et \xc3\xb8re, og Wish You Were Here, der to dresskledde personer h\xc3\xa5ndhilser mens den ene av dem st\xc3\xa5r i flammer."